**LAPSEVANEMA MEELESPEA**

1. Enne lapse lasteaeda toomist palun tutvuge lasteaia kodukorraga ( lasteaia kodulehel muhulasteaed.ee→lapsevanemale→dokumendid) ja harjutage last lasteaia päevakavaga (muhulasteaed.ee→rühmad→päevakavad).
2. Infot lasteaia töökorralduse ja igapäevaste tegevuste kohta saate lasteaia direktorilt või rühmaõpetajatelt.
3. Muhu Lasteaed on alates 01.septembrist 2021 avatud 7.30-18.00.
4. Palun tooge laps lasteaeda hiljemalt enne hommikusööki (Mõmmid ja Siilid 8.30 ning Oravad ja Jänesed 8.45). Kui laps ei söö hommikusööki, siis hiljemalt 9.15-ks.
5. Lapsele palume järele tulla hiljemalt 17.50. Lasteaed suletakse 18.00.
6. Lapse puudumisest palun teavitage oma rühma juba eelmisel õhtul või hommikul hiljemalt 8.45. Palun tehke seda infosüsteemi ELIIS keskkonnas.
7. Palun tooge rühma täiesti terve laps, et mitte nakatada oma rühmakaaslasi.
8. Lapse haigestumisel palun pöörduge asjatundlike ravijuhiste saamiseks perearsti poole.
9. Lasteaeda ei tohi kaasa panna ravimeid! Neid annate oma lapsele vajadusel kodus. Erandjuhtudel, nt. diabeet või muud kroonilised haigused, paluge abi lasteaia meditsiinitöötajalt.
10. Lapse riietus olgu selline, mis võimaldab tal vabalt tegutseda. Sisejalanõud olgu soovitatavalt heleda ja mitte libeda tallaga ning kindlalt jalas püsivad.
11. Segaduste vältimiseks palun kirjutage lapse riietele ja jalanõudele nimed sisse.
12. Palun pange lapsele kappi ka vahetusriideid.
13. Lapsevanematele mõeldud info jagamise kanalid on – lasteaia koduleht (muhulasteaed.ee), elektrooniline infosüsteem ELIIS (eliis.eu), e-post, telefon ja rühmade infonurgad. Palun jälgige neid pidevalt ja hoidke end jagatud infoga kursis!.

Täname mõistva suhtumise eest ja rõõmsate kohtumisteni!